CELEX: 52021PC0936
Language: el
Date: 2021-10-28
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους ύστερα από αίτηση της Ιταλίας — EGF/2021/002 IT/Air Italy

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 28.10.2021
            COM(2021) 936 final
            2021/0338(BUD)
            
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους ύστερα από αίτηση της Ιταλίας — EGF/2021/002 IT/Air Italy
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές από το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) καθορίζονται στον κανονισμό (ΕΕ) 2021/691 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) και για την κατάργηση του κανονισμού (ΕΕ) αριθ. 1309/2013
                  1
                (στο εξής: κανονισμός ΕΤΠ).
            
            
               2.Στις 15 Ιουλίου 2021 η Ιταλία υπέβαλε την αίτηση EGF/2021/002 IT/Air Italy για χρηματοδοτική συνεισφορά από το ΕΤΠ, μετά τις απολύσεις στην Air Italy SpA στην Ιταλία.
            
            
               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι όροι για τη χορήγηση χρηματοδοτικής συνεισφοράς από το ΕΤΠ. 
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2021/002 IT/Air Italy
                     
                  
               
                     
                        Κράτος μέλος
                     
                  
                  
                     
                        Ιταλία
                     
                  
               
                     
                        Οικεία/-ες περιφέρεια/-ες (NUTS
                           2
                         επίπεδο 2)
                     
                  
                  
                     
                        Σαρδηνία (ITG2)
                     
                  
               
                     
                        Ημερομηνία υποβολής της αίτησης
                     
                  
                  
                     
                        15 Ιουλίου 2021
                     
                  
               
                     
                        Ημερομηνία επιβεβαίωσης της παραλαβής της αίτησης
                     
                  
                  
                     
                        29 Ιουλίου 2021
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        29 Ιουλίου 2021
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        19 Αυγούστου 2021
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        29 Οκτωβρίου 2021
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 2 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Air Italy SpA
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας οικονομικής δραστηριότητας
                     
                     
                        (κλάδος NACE αναθ. 2)
                           3
                        
                     
                  
                  
                     
                        Κλάδος 51 (Αεροπορικές μεταφορές)
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        1 Σεπτεμβρίου 2020 – 1 Ιανουαρίου 2021
                     
                  
               
                     
                        Αριθμός απολύσεων κατά την περίοδο αναφοράς (α)
                     
                  
                  
                     
                        466
                           4
                        
                     
                  
               
                     
                        Αριθμός απολύσεων πριν από ή μετά την περίοδο αναφοράς (β)
                     
                  
                  
                     
                        145
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        611
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        611
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        611
                     
                  
               
                     
                        Προϋπολογισμός για εξατομικευμένες υπηρεσίες (σε EUR)
                     
                  
                  
                     
                        4 376 000
                     
                  
               
                     
                        Προϋπολογισμός για την εφαρμογή του ΕΤΠ
                           5
                         (σε EUR)
                     
                  
                  
                     
                        0 182 400
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        4 558 400
                     
                  
               
                     
                        Συνεισφορά του ΕΤΠ (85 %) (σε EUR)
                     
                  
                  
                     
                        3 874 640
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Η Ιταλία υπέβαλε την αίτηση EGF/2021/002 IT/Air Italy εντός 12 εβδομάδων από την ημερομηνία κατά την οποία εκπληρώθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 15 Ιουλίου 2021
                  6
               . Η Επιτροπή επιβεβαίωσε την παραλαβή της αίτησης και ζήτησε πρόσθετες πληροφορίες από την Ιταλία στις 29 Ιουλίου 2021. Οι εν λόγω πρόσθετες πληροφορίες υποβλήθηκαν εντός 15 εργάσιμων ημερών από την ημερομηνία διατύπωσης του αιτήματος. Η προθεσμία των 50 εργάσιμων ημερών από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγησή της σχετικά με τη συμμόρφωση της αίτησης προς τις προϋποθέσεις για την παροχή της χρηματοδοτικής συνεισφοράς, λήγει στις 29 Οκτωβρίου 2021.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 466 απολυμένους εργαζομένους των οποίων η δραστηριότητα έχει παύσει στην Air Italy SpA. Η επιχείρηση αυτή δραστηριοποιούνταν στον οικονομικό τομέα που ταξινομείται στον κλάδο 51 της NACE αναθ. 2 (Αεροπορικές μεταφορές). Οι απολύσεις που πραγματοποιήθηκαν από την Air Italy εντοπίζονται στην περιφέρεια επιπέδου NUTS 2 της Σαρδηνίας (ITG2).
            
            
               Κριτήρια παρέμβασης
            
            
               6.Η Ιταλία υπέβαλε την αίτηση βάσει των κριτηρίων παρέμβασης που προβλέπονται στο άρθρο 4 παράγραφος 2 στοιχείο α) του κανονισμού ΕΤΠ, σύμφωνα με το οποίο θα πρέπει να έχει παύσει η δραστηριότητα, λόγω απόλυσης, τουλάχιστον 200 εργαζομένων εντός περιόδου αναφοράς τεσσάρων μηνών σε επιχείρηση κράτους μέλους.
            
            
               7.Η περίοδος αναφοράς των τεσσάρων μηνών για την αίτηση εκτείνεται από την 1η Σεπτεμβρίου 2020 έως την 1η Ιανουαρίου 2021.
            
            
               8.Κατά την περίοδο αναφοράς απολύθηκαν 466 εργαζόμενοι από την Air Italy. 
            
            
               Υπολογισμός της απώλειας θέσεων εργασίας και της παύσης δραστηριότητας
            
            
               9.Η παύση της δραστηριότητας όλων των απολυμένων εργαζομένων κατά την περίοδο αναφοράς υπολογίστηκε από την ημερομηνία κατά την οποία ο εργοδότης, σύμφωνα με το άρθρο 3 παράγραφος 1 της οδηγίας 98/59/ΕΚ του Συμβουλίου
                  7
               , ειδοποίησε γραπτώς την αρμόδια δημόσια αρχή για τις προβλεπόμενες ομαδικές απολύσεις. Η Ιταλία επιβεβαίωσε, πριν από την ημερομηνία ολοκλήρωσης της αξιολόγησης από την Επιτροπή, ότι οι εν λόγω 466 απολύσεις έχουν όντως πραγματοποιηθεί.
            
         
         
            
               Επιλέξιμοι δικαιούχοι
            
            
               10.Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 145 απολυμένοι εργαζόμενοι των οποίων η δραστηριότητα έπαυσε πριν από ή μετά την περίοδο αναφοράς των τεσσάρων μηνών. Σύμφωνα με το άρθρο 6 στοιχείο β) του κανονισμού ΕΤΠ, η δραστηριότητα όλων αυτών των εργαζομένων έπαυσε εντός των έξι μηνών πριν από την έναρξη της περιόδου αναφοράς την 1η Σεπτεμβρίου 2020 και/ή μεταξύ του τέλους της περιόδου αναφοράς και της προηγούμενης της έγκρισης της παρούσας πρότασης ημέρας. Μπορεί να αποδειχθεί σαφής αιτιώδης συνάφεια με το γεγονός που προκάλεσε την παύση της δραστηριότητας των απολυμένων εργαζομένων κατά την περίοδο αναφοράς.
            
            
               11.Επομένως, οι επιλέξιμοι δικαιούχοι είναι συνολικά 611.
            
            
               Περιγραφή των γεγονότων που οδήγησαν στις απολύσεις και στην παύση της δραστηριότητας
            
            
               12.Το 1963 ιδρύθηκε η Alisarda, ιδιωτική αεροπορική εταιρεία, με σκοπό την τόνωση της τουριστικής ανάπτυξης στην Costa Smeralda (βορειοανατολική Σαρδηνία), που εκείνη την εποχή εξυπηρετούνταν μόνο από τη θάλασσα. Το 1991 η Alisarda άλλαξε την επωνυμία της σε Meridiana, στο πλαίσιο στρατηγικής ανατοποθέτησης της επιχείρησης στη διεθνή αγορά. Κατά τη δεκαετία του 1990, ο κύκλος εργασιών της Meridiana αυξανόταν ετησίως κατά 10 % περίπου, κατά μέσο όρο. Το 2004 η Meridiana μετέφερε 3,5 εκατομμύρια επιβάτες και αποτελούσε άμεσο ανταγωνιστή της Alitalia και της AirOne στη γραμμή Μιλάνο Linate-Ρώμη Fiumicino, τη γραμμή με την υψηλότερη κίνηση στην Ιταλία. Το 2006 η Meridiana απέκτησε τη Eurofly, δρομολογώντας μια διαδικασία ενσωμάτωσης που ολοκληρώθηκε το 2010. Η αεροπορική εταιρεία μετονομάστηκε σε Meridiana Fly.
            
            
               13.Το 2013 η Meridiana Fly εξαγόρασε την Air Italy, αεροπορική εταιρεία που είχε ιδρυθεί το 2005 με σκοπό την εκτέλεση ναυλωμένων πτήσεων και τακτικών αεροπορικών μεταφορών μικρών, μεσαίων και μεγάλων αποστάσεων.
            
            
               14.Το 2018 οι δύο εταιρείες συγχωνεύθηκαν για να δημιουργήσουν τη νέα Air Italy, που ανήκει στην AQA Holding
                  8
               . Η AQA Holding παρουσίασε ένα φιλόδοξο σχέδιο για την κάλυψη ευρέος φάσματος προορισμών στην Ιταλία και την ενίσχυση των διηπειρωτικών πτήσεων από τον διεθνή κόμβο της αεροπορικής εταιρείας στον αερολιμένα Malpensa του Μιλάνου
                  9
               . 
            
            
               15.Από την ίδρυσή της, η Air Italy αντιμετώπισε διάφορα προβλήματα, όπως οι διαφορές με την Alitalia σχετικά με δρομολόγια μεταξύ της ηπειρωτικής Ιταλίας και της Σαρδηνίας
                  10
                ή η ισχυρή αντίδραση των American Airlines, Delta και United, που θεώρησαν την Air Italy ως μέσο επέκτασης της Qatar Airways στις Ηνωμένες Πολιτείες. Με ανοικτή επιστολή προς τον πρόεδρο Trump
                  11
               , οι τρεις αερομεταφορείς ζήτησαν να παύσει η αύξηση των απευθείας πτήσεων της Air Italy μεταξύ ΗΠΑ και Ευρώπης
                  12
               . Το αίτημα κατέστησε δύσκολη τη σύναψη εταιρικών σχέσεων όταν η Air Italy αναζητούσε τις πρώτες της συμφωνίες διασύνδεσης και εκτέλεσης υπερατλαντικών πτήσεων κοινής εκμετάλλευσης
                  13
               .
            
            
               16.Επιπλέον, ο στόλος της εταιρείας αυξήθηκε βραδύτερα απ’ ό,τι αναμενόταν (τον Ιανουάριο του 2020 ο στόλος της εταιρείας αποτελούνταν από 11 αεροσκάφη, τέσσερα Airbus A330 και επτά Boeing 737), ενώ τα τρία νέα Boeing 737 Max που είχαν αγοραστεί χρειάστηκε να καθηλωθούν στο έδαφος λόγω προβλημάτων ασφάλειας που διαπιστώθηκαν στα τραγικά δυστυχήματα στην Ινδονησία και την Αιθιοπία
                  14
               . Ορισμένα δρομολόγια ακυρώθηκαν λίγο μετά την έναρξή τους
                  15
               , ενώ άλλα ανακοινώθηκαν αλλά δεν ξεκίνησαν ποτέ
                  16
               .
            
            
               17.Το 2018, πρώτο έτος λειτουργίας της Air Italy, οι ζημίες ανήλθαν σε σχεδόν 160 εκατ. EUR (57 % του κύκλου εργασιών). Το 2019, παρά την αύξηση του κύκλου εργασιών (που ανήλθε σε περίπου 330 εκατ. EUR), οι ζημίες έφθασαν τα 230 εκατ. EUR, ανήλθαν δηλαδή στο 70 % του κύκλου εργασιών
                  17
               .
            
            
               18.Η Air Italy χρειαζόταν 200 εκατ. EUR για να συνεχίσει τη λειτουργία της. Η Qatar Airways φαινόταν πρόθυμη να προβεί στην πρόσθετη επένδυση, αλλά μια περαιτέρω αγορά μετοχών θα μετέτρεπε την Qatar Airways στον μεγαλύτερο μέτοχο της εταιρείας και η Air Italy θα έχανε την άδειά της αερομεταφορέα της Ευρωπαϊκής Ένωσης
                  18
               .
            
            
               19.Στις 11 Φεβρουαρίου 2020 η Air Italy ανακοίνωσε ότι οι μέτοχοί της είχαν εγκρίνει την εκούσια εκκαθάριση της εταιρείας και την ακύρωση όλων των δραστηριοτήτων της από τις 25 Φεβρουαρίου 2020.
            
            
               20.Δύο ημέρες μετά την παύση όλων των δραστηριοτήτων της, η Air Italy κίνησε διαδικασία ομαδικών απολύσεων για το σύνολο του προσωπικού της (1 453 εργαζόμενοι). Ωστόσο, η διαδικασία ανεστάλη έως τον Σεπτέμβριο του 2020, λόγω της έναρξης ισχύος του νομοθετικού διατάγματος
                  19
                που απαγόρευε την απόλυση εργαζομένων κατά τους πρώτους μήνες της πανδημίας.
            
            
               Εφαρμογή του πλαισίου ποιότητας της ΕΕ για την πρόβλεψη της αλλαγής και την αναδιάρθρωση
            
            
               21.Στην αίτησή της, η Ιταλία περιέγραψε τον τρόπο με τον οποίο ελήφθησαν υπόψη οι συστάσεις που διατυπώνονται στο πλαίσιο ποιότητας της ΕΕ για την πρόβλεψη της αλλαγής και την αναδιάρθρωση. Οι αρχές που εμπλέκονταν στην υπόθεση της Air Italy (τα υπουργεία Εργασίας και Κοινωνικής Πολιτικής, Μεταφορών, και Οικονομικής Ανάπτυξης, μαζί με τις οικείες περιφέρειες) επιχείρησαν να βρουν λύσεις για την αποφυγή των ομαδικών απολύσεων, όπως η εξεύρεση αγοραστή για την εταιρεία που τέθηκε σε εκκαθάριση στις 11 Φεβρουαρίου 2020. 
            
            
               Αντιμέτωπες με την αδυναμία αποφυγής των ομαδικών απολύσεων στην Air Italy, η περιφερειακή δημόσια υπηρεσία απασχόλησης της Σαρδηνίας (ASPAL) και η Περιφέρεια Σαρδηνίας (Regione Sardegna) έλαβαν άμεσα μέτρα για την επίτευξη των στόχων που προτείνονται στο πλαίσιο ποιότητας της ΕΕ για την πρόβλεψη της αλλαγής και την αναδιάρθρωση όσον αφορά την κατάρτιση, την πιστοποίηση και την επαναπασχόληση. Η ASPAL προσδιόρισε τα καταλληλότερα μέτρα για τη διασφάλιση της επαναπασχολησιμότητας των εργαζομένων, παρέχοντάς τους διατομεακές δεξιότητες, όπως δεξιότητες ΤΠ, γλωσσικές δεξιότητες ή επιχειρηματικές δεξιότητες. Οι κοινωνικοί εταίροι συμμετείχαν πλήρως στον σχεδιασμό των μέτρων. Τοπικές επιχειρήσεις εξέφρασαν ενδιαφέρον να συμμετάσχουν σε προσπάθειες αντιστοίχισης προσφοράς και ζήτησης εργασίας για τους πρώην υπαλλήλους της Air Italy. Κατά τις συναντήσεις που πραγματοποιήθηκαν στο πλαίσιο της διαδικασίας ομαδικών απολύσεων, οι συνδικαλιστικές οργανώσεις ζήτησαν από την Air Italy να εξετάσει το ενδεχόμενο να ζητήσει την εφαρμογή του ειδικού καθεστώτος μισθολογικής επιδότησης
                  20
               , προκειμένου να μετριαστεί ο κοινωνικός αντίκτυπος της απόφασής της να διακόψει τις δραστηριότητές της και, παράλληλα, να στηριχθεί η επανένταξη των απολυμένων εργαζομένων μέσω των υπηρεσιών εντατικής παροχής βοήθειας για επαγγελματική επανεγκατάσταση
                  21
                που συνδέονται με το καθεστώς μισθολογικής επιδότησης. Όλοι οι απολυμένοι εργαζόμενοι εντάχθηκαν στο καθεστώς μισθολογικής επιδότησης και έλαβαν τις συναφείς υπηρεσίες παροχής βοήθειας για επαγγελματική επανεγκατάσταση.
            
            
               22.Όσον αφορά τις δραστηριότητες που αναλήφθηκαν για την παροχή βοήθειας στους απολυμένους εργαζομένους, η Ιταλία ανέφερε ότι το μέτρο «γενική ενημέρωση και επαγγελματικός προσανατολισμός» έχει ήδη εφαρμοστεί. Σαράντα εργαζόμενοι επέλεξαν την οδό της αυτοαπασχόλησης. Ως συμβολή στα μέτρα που έθεσε σε εφαρμογή η Περιφέρεια Σαρδηνίας, η Air Italy παρείχε στήριξη (συμπεριλαμβανομένων ιατρικών εξετάσεων) για την ανανέωση των πτυχίων έως τις 30 Ιουνίου 2021. Τον Μάιο του 2021 έλαβαν χώρα διάφορα προγράμματα κατάρτισης, όπως το «Βασική υποστήριξη ζωής και απινιδισμός» και το «Επαναλαμβανόμενη εκπαίδευση χειριστών αεροσκαφών».
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό και εθνικό επίπεδο
            
            
               23.Η κρίση της πανδημίας έχει οδηγήσει σε σημαντική επιδείνωση της αγοράς εργασίας της Σαρδηνίας, η οποία, λόγω του νησιωτικού χαρακτήρα της και της απόστασής της από την ηπειρωτική χώρα, διαθέτει μικρή αγορά εργασίας. 
            
            
               24.Ο αριθμός των απασχολουμένων, ο οποίος είχε αυξηθεί κατά την περίοδο 2018-19, μειώθηκε απότομα το 2020. Σύμφωνα με την έρευνα εργατικού δυναμικού της Ιταλικής Εθνικής Στατιστικής Υπηρεσίας (ISTAT), η μείωση (-4,6 %) ήταν κατά 2,6 εκατοστιαίες μονάδες υψηλότερη από τον μέσο όρο της Ιταλίας συνολικά (-2,0 %)
                  22
               .
            
         
         
            
               25.Το 2020 η διαφορά μεταξύ της δημιουργίας και της κατάργησης θέσεων εργασίας ήταν αρνητική (-6 000 θέσεις εργασίας). Ο αριθμός αυτός αντιστοιχεί σε απώλεια 2,6 θέσεων εργασίας πλήρους απασχόλησης ανά 100 εργαζομένους. Η μείωση οφειλόταν κυρίως στους τομείς του τουρισμού, της ψυχαγωγίας και των υπηρεσιών αναψυχής, καθώς και στον τομέα των θαλάσσιων εμπορευματικών μεταφορών (κυρίως των μεταφορτώσεων), ενώ ο κατασκευαστικός τομέας κατέγραψε θετικές εξελίξεις. Το ποσοστό συμμετοχής στην αγορά εργασίας μειώθηκε κατά 3,1 εκατοστιαίες μονάδες σε σύγκριση με το 2019, στο 60,3 %
                  23
               . 
            
            
               26.Το πρώτο εξάμηνο του 2020 οι δεδουλευμένες ώρες στη Σαρδηνία μειώθηκαν κατά σχεδόν 20 % σε σύγκριση με την ίδια περίοδο του 2019. Η μείωση του αριθμού των δεδουλευμένων ωρών δεν είχε ως αποτέλεσμα αύξηση της ανεργίας, χάρη στην εκτεταμένη χρήση συστημάτων μειωμένου ωραρίου εργασίας και στον νόμο που αναφέρεται στο σημείο 20.
            
            
               27.Η οικονομία της Σαρδηνίας πλήττεται όχι μόνο από τον αρνητικό αντίκτυπο των απολύσεων στην Air Italy, αλλά και από τις απολύσεις στο Porto Canale, οι οποίες αποτελούν το αντικείμενο άλλης αίτησης ΕΤΠ
                  24
               . Στο γενικό εργασιακό πλαίσιο και δεδομένου ότι η κατάσταση του τομέα των αερομεταφορών εξακολουθεί να είναι εύθραυστη, οι εργαζόμενοι που έχουν απολυθεί από την Air Italy θα χρειαστούν πρόσθετη στήριξη για να ξεπεράσουν τα προβλήματα της μικρής αγοράς εργασίας της Σαρδηνίας και να βρουν νέες θέσεις εργασίας.
            
            
               Στοχευόμενοι δικαιούχοι και προτεινόμενα μέτρα
            
            
               Στοχευόμενοι δικαιούχοι
            
            
               28.Ο εκτιμώμενος αριθμός των απολυμένων εργαζομένων που αναμένεται να συμμετάσχουν στα μέτρα είναι 611. Η κατανομή των εν λόγω εργαζομένων ανά φύλο, ηλικιακή ομάδα και μορφωτικό επίπεδο έχει ως εξής:
            
            
                     
                        Κατηγορία
                     
                  
                  
                     
                        Αριθμός των 
                           αναμενόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        317
                     
                  
                  
                     
                        (51,89 %)
                     
                  
               
                     
                  
                  
                     
                        Γυναίκες:
                     
                  
                  
                     
                        294
                     
                  
                  
                     
                        (48,11 %)
                     
                  
               
                     
                  
                  
                     
                        Μη δυαδικά ως προς το φύλο άτομα:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                        Ηλικιακή ομάδα:
                     
                  
                  
                     
                        Κάτω των 30 ετών:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        30-54 ετών:
                     
                  
                  
                     
                        423
                     
                  
                  
                     
                        (69,23 %)
                     
                  
               
                     
                  
                  
                     
                        Άνω των 54 ετών:
                     
                  
                  
                     
                        188
                     
                  
                  
                     
                        (30,77 %)
                     
                  
               
                     
                        Μορφωτικό επίπεδο:
                     
                  
                  
                     
                        Κατώτερη δευτεροβάθμια εκπαίδευση ή χαμηλότερο
                           25
                         
                     
                  
                  
                     
                        6
                     
                  
                  
                     
                        (1,0 %)
                     
                  
               
                     
                  
                  
                     
                        Ανώτερη δευτεροβάθμια
                           26
                         ή μεταδευτεροβάθμια εκπαίδευση
                           27
                        
                     
                  
                  
                     
                        570
                     
                  
                  
                     
                        (93,3 %)
                     
                  
               
                     
                  
                  
                     
                        Τριτοβάθμια εκπαίδευση
                           28
                        
                     
                  
                  
                     
                        35
                     
                  
                  
                     
                        (5,7 %)
                     
                  
               
               Προτεινόμενα μέτρα
            
            
               29.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στα ακόλουθα μέτρα: 
            
            
               –Γενική ενημέρωση και επαγγελματικός προσανατολισμός: Έπειτα από μια γενική ενημέρωση σχετικά με τα διαθέσιμα μέτρα, παρέχεται σε όλους τους εργαζομένους επαγγελματικός προσανατολισμός (συμπεριλαμβανομένης της κατάρτισης προφίλ). Η διαδικασία της κατάρτισης προφίλ έχει σχεδιαστεί ώστε να προωθεί μια διαδικασία βελτίωσης της αυτογνωσίας, με στόχο τον εντοπισμό των τομέων ενδιαφέροντος, των δεξιοτήτων, των ικανοτήτων και των δυνατοτήτων, καθώς και των τομέων στους οποίους υπάρχει περιθώριο βελτίωσης. Το αποτέλεσμα αυτής της διαδικασίας θα είναι ο εξατομικευμένος χάρτης πορείας του εργαζομένου για επανένταξη στην αγορά εργασίας.
            
            
               –Βοήθεια κατά την αναζήτηση εργασίας, συμπεριλαμβανομένων της ενεργητικής αναζήτησης τοπικών και περιφερειακών ευκαιριών απασχόλησης και υπηρεσιών αντιστοίχισης προσφοράς και ζήτησης εργασίας.
            
            
               –Κατάρτιση: Για να αποφευχθεί η υποβάθμιση του επαγγελματικού τους προφίλ, οι χειριστές αεροσκαφών, οι ιπτάμενοι συνοδοί και οι τεχνικοί συντήρησης αεροσκαφών θα παρακολουθήσουν την απαιτούμενη κατάρτιση για τη διατήρηση των πτυχίων τους. Οι εργαζόμενοι που θα προεπιλέγονται για να λάβουν προσφορά εργασίας μετά τη διαδικασία αντιστοίχισης προσφοράς και ζήτησης εργασίας θα λαμβάνουν κατάρτιση για την κάλυψη των τυχόν ελλείψεων δεξιοτήτων που θα έχουν εντοπιστεί από τον δυνητικό εργοδότη τους. Προτεραιότητα θα δίνεται στις πλέον ευάλωτες ομάδες εργαζομένων, ιδίως σε όσους είναι άνω των 55 ετών. Η κατάρτιση θα επικεντρωθεί στην πράσινη οικονομία, τη γαλάζια οικονομία
                  29
               , τις προσωπικές υπηρεσίες, τις υγειονομικές και κοινωνικές υπηρεσίες, την προώθηση της πολιτιστικής κληρονομιάς και τις πολιτιστικές δραστηριότητες. Στην προσφερόμενη κατάρτιση περιλαμβάνεται επίσης κατάρτιση για την απόκτηση ψηφιακών δεξιοτήτων (έως 90 ώρες) και των επαγγελματικών προσόντων που περιλαμβάνονται στον εθνικό ή περιφερειακούς καταλόγους.
            
            
               –Στήριξη για τη δημιουργία επιχείρησης: Στους εργαζομένους που ενδιαφέρονται να καταστούν αυτοαπασχολούμενοι θα προσφερθούν ομαδικές/ατομικές συνεδρίες καθοδήγησης, οι οποίες είναι δυνατόν να έχουν ως αντικείμενο τον σχεδιασμό, την εκπόνηση μελετών σκοπιμότητας, την κατάρτιση επιχειρηματικών σχεδίων, την παροχή βοήθειας για τον εντοπισμό δυνατοτήτων χρηματοδότησης κ.λπ. Το εργαλείο επιχειρηματικών δεξιοτήτων «WeRentrepreneur»
                  30
                θα τεθεί στη διάθεσή τους. 
            
            
               –Συνεισφορά για τη σύσταση επιχείρησης: Οι δικαιούχοι που θα ξεκινήσουν επιχειρηματική δραστηριότητα ή δραστηριότητα ως αυτοαπασχολούμενοι θα λάβουν έκαστος συνεισφορά ποσού έως 22 000 EUR, ώστε να βοηθηθούν στην κάλυψη του κόστους έναρξης.
            
            
               –Κίνητρα και συνεισφορά σε συγκεκριμένες δαπάνες: 1) Κίνητρα για προσλήψεις: Οι επιχειρήσεις που θα προσλάβουν πρώην εργαζομένους της Air Italy θα λάβουν 3 500 EUR για κάθε σύμβαση πλήρους απασχόλησης αορίστου χρόνου και 1 500 EUR για κάθε σύμβαση ορισμένου χρόνου. 2) Επιστροφή κόστους κινητικότητας: Για να υποστηριχθεί η γεωγραφική κινητικότητα των εργαζομένων σε περίπτωση επαναπασχόλησης σε επιχείρηση σε διαφορετική περιφέρεια ή σε απόσταση 200 χιλιομέτρων ή μεγαλύτερη από τον τόπο κατοικίας του εργαζομένου, προβλέπεται επιστροφή των εξόδων μετακίνησης
                  31
               . 3) Συνεισφορά στα έξοδα διαμονής και ταξιδιού που προκύπτουν κατά τη συμμετοχή σε κατάρτιση για πτυχίο
                  32
               . 4) Επίδομα αναζήτησης εργασίας. Οι εργαζόμενοι θα λαμβάνουν επίδομα ισόποσο με μία ημέρα του ιταλικού επιδόματος διαβίωσης «CIGS»
                  33
                για κάθε ημέρα συμμετοχής.
            
            
               30.Τα μέτρα σχεδιάστηκαν ώστε να συνάδουν με την ιταλική εθνική στρατηγική για τη βιώσιμη ανάπτυξη (SNSvS)
                  34
               . Η κατάρτιση σε ψηφιακές δεξιότητες (γενική κατάρτιση σε θέματα ΤΠ μεσαίου επιπέδου, ασφάλεια ΤΠ και διαδίκτυο) αποσκοπεί στη διάδοση των δεξιοτήτων που απαιτούνται στην ψηφιακή βιομηχανική εποχή και σε μια αποδοτική ως προς τη χρήση των πόρων οικονομία, σύμφωνα με το άρθρο 7 παράγραφος 2 του κανονισμού ΕΤΠ. 
            
            
               31.Η προτεινόμενη συντονισμένη δέσμη εξατομικευμένων υπηρεσιών αποτελείται από ενεργητικά μέτρα για την αγορά εργασίας τα οποία συγκαταλέγονται στα επιλέξιμα μέτρα κατά το άρθρο 7 του κανονισμού ΕΤΠ. Οι προτεινόμενες υπηρεσίες δεν υποκαθιστούν παθητικά μέτρα κοινωνικής προστασίας.
            
            
               32.Η Ιταλία έχει υποβάλει τις απαιτούμενες πληροφορίες σχετικά με τα μέτρα που είναι υποχρεωτικά για την οικεία επιχείρηση βάσει του εθνικού δικαίου ή συλλογικών συμβάσεων. Οι εν λόγω πληροφορίες επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει κανένα από τα μέτρα αυτά.
            
            
               Εκτιμώμενος προϋπολογισμός
            
            
               33.Το εκτιμώμενο συνολικό κόστος ανέρχεται στο ποσό των 4 558 400 EUR, από το οποίο οι δαπάνες για τις εξατομικευμένες υπηρεσίες αντιστοιχούν σε 4 376 000 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων αντιστοιχούν σε 182 400 EUR.
            
         
         
            
               34.Η συνολική χρηματοδοτική συνεισφορά που ζητείται από το ΕΤΠ ανέρχεται σε 3 874 640 EUR (85 % του συνολικού κόστους).
            
            
               35.Η εθνική προχρηματοδότηση και συγχρηματοδότηση παρέχονται από την Περιφέρεια Σαρδηνίας.
            
            
                     
                        Μέτρα
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα 
                        (σε EUR)
                           35
                        
                     
                  
                  
                     
                        Εκτιμώμενο συνολικό κόστος
                     
                     
                        (σε EUR)
                           36
                         
                     
                  
               
                     
                        Εξατομικευμένες υπηρεσίες [μέτρα του άρθρου 7 παράγραφος 2 στοιχείο α) του κανονισμού ΕΤΠ]
                     
                  
               
                     
                        Γενική ενημέρωση και επαγγελματικός προσανατολισμός 
                           (Presa in carico e orientamento)
                     
                  
                  
                     
                        611
                     
                  
                  
                     
                        327
                     
                  
                  
                     
                        200 000
                     
                  
               
                     
                        Βοήθεια κατά την αναζήτηση εργασίας 
                           (Assistenza alla ricerca e servizi di accompagnamento al lavoro)
                     
                  
                  
                     
                        569
                     
                  
                  
                     
                        439
                     
                  
                  
                     
                        250 000
                     
                  
               
                     
                        Κατάρτιση 
                           (Formazione e riqualificazione professionale. Voucher formativo specialistico) 
                     
                  
                  
                     
                        611
                     
                  
                  
                     
                        2 455
                     
                  
                  
                     
                        1 500 000
                     
                  
               
                     
                        Στήριξη για τη δημιουργία επιχείρησης 
                           (Assistenza all’autoimprenditorialità)
                     
                  
                  
                     
                        42
                     
                  
                  
                     
                        500
                     
                  
                  
                     
                        21 000
                     
                  
               
                     
                        Συνεισφορά για τη σύσταση επιχείρησης 
                           (Bonus per la creazione di un'impresa) 
                     
                  
                  
                     
                        42
                     
                  
                  
                     
                        20 952
                     
                  
                  
                     
                        880 000
                     
                  
               
                     
                        Υποσύνολο (α):
                     
                     
                        Ποσοστό της δέσμης εξατομικευμένων υπηρεσιών: 
                     
                  
                  
                     
                        –
                     
                  
                  
                     
                        2 851 000
                     
                  
               
                     
                  
                  
                     
                  
                  
                     
                        (65,15 %)
                     
                  
               
                     
                        Επιδόματα και κίνητρα [μέτρα του άρθρου 7 παράγραφος 2 στοιχείο β) του κανονισμού ΕΤΠ]
                     
                  
               
                     
                        Επιδόματα πρόσληψης 
                           (Incentivo all’assunzione) 
                     
                  
                  
                     
                        400
                     
                  
                  
                     
                        2 500
                     
                  
                  
                     
                        1 000 000
                     
                  
               
                     
                        Επιστροφή κόστους κινητικότητας 
                           (Bonus per la mobilità territoriale)
                     
                  
                  
                     
                        100
                     
                  
                  
                     
                        1 500
                     
                  
                  
                     
                        150 000
                     
                  
               
                     
                        Διαμονή και ταξίδια κατά την κατάρτιση 
                           (Contributo per le spese di formazione:  viaggi e pernottamenti) 
                     
                  
                  
                     
                        221
                     
                  
                  
                     
                        339
                     
                  
                  
                     
                        75 000
                     
                  
               
                     
                        Επιδόματα αναζήτησης εργασίας 
                           (Indennità CIGS)  
                     
                  
                  
                     
                        611
                     
                  
                  
                     
                        491
                     
                  
                  
                     
                        300 000
                     
                  
               
                     
                     
                        Υποσύνολο (β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        1 525 000
                     
                  
               
                     
                  
                  
                     
                  
                  
                     
                        (34,85 %)
                     
                  
               
                     
                        Μέτρα του άρθρου 7 παράγραφος 5 του κανονισμού ΕΤΠ
                     
                  
               
                     
                        1. Δραστηριότητες προετοιμασίας
                     
                  
                  
                     
                        –
                     
                  
                  
                     
                        65 000
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        60 000
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        8 000
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        49 400
                     
                  
               
                     
                        Υποσύνολο (γ):
                     
                     
                        Ποσοστό του συνολικού κόστους:
                     
                  
                  
                     
                        –
                     
                  
                  
                     
                        182 400
                     
                  
               
                     
                  
                  
                     
                  
                  
                     
                        (4,00 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        4 558 400
                     
                  
               
                     
                        Συνεισφορά ΕΤΠ (85 % του συνολικού κόστους)
                     
                  
                  
                     
                        –
                     
                  
                  
                     
                        3 874 640
                     
                  
               
               36.Το κόστος των μέτρων που προσδιορίζονται στον ανωτέρω πίνακα ως μέτρα του άρθρου 7 παράγραφος 2 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Ιταλία επιβεβαίωσε ότι τα εν λόγω μέτρα προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               37.Η Ιταλία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την εξαγορά επιχειρήσεων από εργαζομένους δεν θα υπερβεί τις 22 000 EUR ανά δικαιούχο.
            
            
               Περίοδος επιλεξιμότητας των δαπανών
            
            
               38.Η Ιταλία άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 4 Νοεμβρίου 2020. Ως εκ τούτου, οι δαπάνες για τα μέτρα θα είναι επιλέξιμες για χρηματοδοτική συνεισφορά από το ΕΤΠ από τις 4 Νοεμβρίου 2020 έως 24 μήνες μετά την ημερομηνία έναρξης ισχύος της απόφασης χρηματοδότησης.
            
            
               39.Η Ιταλία άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 4 Νοεμβρίου 2020. Ως εκ τούτου, οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων θα είναι επιλέξιμες για χρηματοδοτική συνεισφορά από το ΕΤΠ από τις 4 Νοεμβρίου 2020 έως 31 μήνες μετά την ημερομηνία έναρξης ισχύος της απόφασης χρηματοδότησης. 
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               40.Η Ιταλία επιβεβαίωσε ότι τα μέτρα που περιγράφονται ανωτέρω και τα οποία θα λάβουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.
            
            
               41.Η συντονισμένη δέσμη εξατομικευμένων υπηρεσιών συμπληρώνει μέτρα που χρηματοδοτούνται από άλλα εθνικά ή ενωσιακά ταμεία, όπως την υπηρεσία υποστήριξης της επαγγελματικής επανεγκατάστασης που συνδέεται με το καθεστώς μισθολογικής επιδότησης ή τη στήριξη για την ανανέωση των πτυχίων που παρέχει η Air Italy.
            
            
               Διαβούλευση με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές
            
            
               42.Στις 6 Νοεμβρίου 2020 η Περιφέρεια Σαρδηνίας και η ASPAL τηλεδιασκέφθηκαν με την Air Italy και τις σχετικές συνδικαλιστικές οργανώσεις
                  37
                για να συζητήσουν τη σχεδιαζόμενη δέσμη μέτρων για την προώθηση της επανένταξης των απολυμένων εργαζομένων της Air Italy.
            
            
               Συστήματα διαχείρισης και ελέγχου
            
            
               43.Η αίτηση περιέχει περιγραφή του συστήματος διαχείρισης και ελέγχου, όπου προσδιορίζονται οι αρμοδιότητες των εμπλεκόμενων φορέων. Η Ιταλία ανακοίνωσε στην Επιτροπή ότι η διαχείριση και ο έλεγχος της χρηματοδοτικής συνεισφοράς θα ασκούνται από την Agenzia Nazionale per le Politiche Attive del Lavoro (ANPAL)
                  38
               , ως εξής: Η ANPAL — Divisione IV θα ενεργεί ως διαχειριστική αρχή και η ANPAL — Divisione VI ως αρχή πιστοποίησης. Το Ministero del Lavoro e delle Politiche Sociali-MLPS — Segretariato Generale θα ενεργεί ως ελεγκτική αρχή. Η ASPAL θα αποτελεί τον ενδιάμεσο φορέα για τη διαχειριστική αρχή.
            
            
               Δεσμεύσεις του οικείου κράτους μέλους
            
            
               44.Η Ιταλία έχει παράσχει όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στα προτεινόμενα μέτρα και την εφαρμογή τους,
            
            
               –τη συμμόρφωση με τις απαιτήσεις που καθορίζονται στην εθνική και στην ενωσιακή νομοθεσία για τις ομαδικές απολύσεις,
            
            
               –την αποφυγή κάθε διπλής χρηματοδότησης,
            
         
         
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               45.Το ΕΤΠ δεν υπερβαίνει το ανώτατο ετήσιο ποσό των 186 εκατ. EUR (σε τιμές 2018), όπως ορίζεται στο άρθρο 8 του κανονισμού (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027
                  39
               .
            
            
               46.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφοι 1 και 2 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τα προτεινόμενα μέτρα και το εκτιμώμενο κόστος, προτείνει την κινητοποίηση του ΕΤΠ για το ποσό των 3 874 640 EUR, το οποίο αντιστοιχεί στο 85 % του συνολικού κόστους των προτεινόμενων μέτρων, προκειμένου να παρασχεθεί χρηματοδοτική συνεισφορά για την αίτηση.
            
            
               47.Η προτεινόμενη απόφαση κινητοποίησης του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 9 της διοργανικής συμφωνίας, της 16ης Δεκεμβρίου 2020, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  40
               .
            
            
               Συναφείς πράξεις
            
            
               48.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 3 874 640 EUR στην αντίστοιχη γραμμή του προϋπολογισμού.
            
            
               49.Ταυτόχρονα με την έκδοση της παρούσας πρότασης για απόφαση κινητοποίησης του ΕΤΠ, η Επιτροπή εξέδωσε απόφαση για χρηματοδοτική συνεισφορά που συνιστά απόφαση χρηματοδότησης κατά την έννοια του άρθρου 110 του δημοσιονομικού κανονισμού
                  41
               . Η εν λόγω απόφαση χρηματοδότησης θα τεθεί σε ισχύ την ημερομηνία κατά την οποία η Επιτροπή θα ενημερωθεί για την έγκριση της μεταφοράς κονδυλίων του προϋπολογισμού από το Ευρωπαϊκό Κοινοβούλιο και το Συμβούλιο.
            
            
               2021/0338 (BUD)
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους ύστερα από αίτηση της Ιταλίας — EGF/2021/002 IT/Air Italy
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2021/691 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) και για την κατάργηση του κανονισμού (ΕΕ) αριθ. 1309/2013
                  42
               , και ιδίως το άρθρο 15 παράγραφος 1,
            
            
               Έχοντας υπόψη τη διοργανική συμφωνία, της 16ης Δεκεμβρίου 2020, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  43
               , και ιδίως το σημείο 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) έχει ως στόχους να επιδεικνύει αλληλεγγύη και να προωθεί την αξιοπρεπή και διατηρήσιμη απασχόληση στην Ένωση, βοηθώντας τους απολυμένους εργαζόμενους και τους αυτοαπασχολούμενους των οποίων η επαγγελματική δραστηριότητα έχει παύσει στην περίπτωση μεγάλων αναδιαρθρώσεων και στηρίζοντάς τους με σκοπό την ταχύτερη δυνατή επανένταξή τους σε αξιοπρεπή και διατηρήσιμη απασχόληση. 
            
         
         
            
               (2)Το ΕΤΠ δεν πρέπει να υπερβαίνει το ανώτατο ετήσιο ποσό των 186 εκατ. EUR (σε τιμές 2018), όπως ορίζεται στο άρθρο 8 του κανονισμού (ΕΕ, Ευρατόμ) 2020/2093 του Συμβουλίου
                  44
               .
            
            
               (3)Στις 15 Ιουλίου 2021 η Ιταλία υπέβαλε αίτηση για κινητοποίηση του ΕΤΠ όσον αφορά τις απολύσεις εργαζομένων στην εταιρεία Air Italy SpA στην Ιταλία. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 5 του κανονισμού (ΕΕ) 2021/691. Η εν λόγω αίτηση πληροί τους όρους για χρηματοδοτική συνεισφορά από το ΕΤΠ που καθορίζονται στο άρθρο 13 του κανονισμού (ΕΕ) 2021/691.
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 3 874 640 EUR σε σχέση με την αίτηση που υπέβαλε η Ιταλία.
            
            
               (5)Προκειμένου να κινητοποιηθεί το ΕΤΠ το ταχύτερο δυνατόν, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2021, το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους κινητοποιείται για την παροχή ποσού 3 874 640 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την [ημερομηνία της έκδοσής της]
                  45*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος 
                  
            
         
         
            
                  
                     (1)
                  
                        ΕΕ L 153 της 3.5.2021, σ. 48.
               
               
                  
                     (2)
                  
                        Κατ’ εξουσιοδότηση κανονισμός (ΕΕ) 2019/1755 της Επιτροπής, της 8ης Αυγούστου 2019, για την τροποποίηση των παραρτημάτων του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS). ΕΕ L 270 της 24.10.2019, σ. 1.
               
               
                  
                     (3)
                  
                        ΕΕ L 393 της 30.12.2006, σ. 1.
               
               
                  
                     (4)
                  
                        Ο αριθμός των απολύσεων κατά τη διάρκεια της περιόδου αναφοράς, και πριν ή μετά από αυτήν, αναφέρεται μόνο στους απολυμένους εργαζομένους της Air Italy με τόπο εργασίας στη Σαρδηνία.
               
               
                  
                     (5)
                  
                        Σύμφωνα με το άρθρο 7 παράγραφος 5 του κανονισμού (ΕΕ) 2021/691.
               
               
                  
                     (6)
                  
                        Η προθεσμία των 12 εβδομάδων ανεστάλη μεταξύ της 1ης Ιανουαρίου 2021 και της 3ης Μαΐου 2021, σύμφωνα με το άρθρο 8 παράγραφος 2 του κανονισμού (ΕΕ) 2021/691.
               
               
                  
                     (7)
                  
                        Οδηγία 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις (ΕΕ L 225 της 12.8.1998, σ. 16).
               
               
                  
                     (8)
                  
                        Μέτοχοι της AQA Holding είναι η Alisarda με 51 % των μετοχών και η Qatar Airways με 49 % των μετοχών. Η Alisarda είναι βιομηχανικός όμιλος, ο οποίος διαθέτει επίσης την πλειοψηφία των μετοχών στον αερολιμένα της Olbia.
               
               
                  
                     (9)
                  
                        
                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB
               
               
                  
                     (10)
                  
                        
                  www.quifinanza.it/soldi/air-italy
               
               
                  
                     (11)
                  
                        
                  https://www.politico.com/f/?id=0000016a-26c5-d80c-a7ea-7fc56fae0000
               
               
                  
                     (12)
                  
                        
                  https://www.inc.com/bill-murphy-jr/american-delta-united-airlines-just-begged-president-trump-to-do-1-very-big-thing-for-them-was-asking-for-this-brilliant-or-insane.html
               
               
                  
                     (13)
                  
                        
                  https://www.flightglobal.com/strategy/why-did-air-italy-fail/136685.article
               
               
                  
                     (14)
                  
                        
                  www.quifinanza.it/soldi/air-italy
                   
               
               
                  
                     (15)
                  
                        Τα δρομολόγια Μιλάνο-Μπανγκόκ και Μιλάνο-Νέο Δελχί διακόπηκαν στο τέλος Μαρτίου του 2019.
               
               
                  
                     (16)
                  
                        Το δρομολόγιο Μιλάνο-Σικάγο, που ανακοινώθηκε στο τέλος Δεκεμβρίου του 2018 με εκτιμώμενη ημερομηνία έναρξης τον Μάρτιο του 2019, δεν ξεκίνησε ποτέ.
               
               
                  
                     (17)
                  
                        
                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB
               
               
                  
                     (18)
                  
                        
                  www.quifinanza.it/soldi/air-italy
                   
               
               
                  
                     (19)
                  
                        
                  Decreto Legge 17 marzo 2020, n.18, άρθρο 46
                  . 
               
               
                  
                     (20)
                  
                        Της ειδικής μισθολογικής επιδότησης που προβλέπεται στο άρθρο 94 του νομοθετικού διατάγματος αριθ. 18/2020.
               
               
                  
                     (21)
                  
                        Assegno di ricollocazione-CIGS.
               
               
                  
                     (22)
                  
                        Banca d’Italia. 
                  L'economia della Sardegna.
                   Rapporto annuale, giugno 2021
                  .
               
               
                  
                     (23)
                  
                        Ό.π.
               
               
                  
                     (24)
                  
                        EGF/2021/004 IT / Porto Canale. COM(2021) 935.
               
               
                  
                     (25)
                  
                        ISCED 0-2
               
               
                  
                     (26)
                  
                        ISCED 3
               
               
                  
                     (27)
                  
                        ISCED 4
               
               
                  
                     (28)
                  
                        ISCED 5-8
               
               
                  
                     (29)
                  
                        
                  https://ec.europa.eu/oceans-and-fisheries/ocean/blue-economy/sustainable-blue-economy_el
               
               
                  
                     (30)
                  
                        
                  www.werentrepreneur.com
               
               
                  
                     (31)
                  
                        1 500 EUR κατά μέσο όρο.
               
               
                  
                     (32)
                  
                        350 EUR κατά μέσο όρο.
               
               
                  
                     (33)
                  
                        Το CIGS είναι ένα σύστημα που προβλέπεται από την ιταλική νομοθεσία και το οποίο συνίσταται σε χρηματική παροχή που καταβάλλει το Istituto Nazionale della Previdenza Sociale-INPS (Εθνικό Ίδρυμα Κοινωνικής Ασφάλισης) στους εργαζομένους που βρίσκονται σε αναστολή εργασίας ή εργάζονται μειωμένες ώρες.
               
               
                  
                     (34)
                  
                        
                  Strategia Nazionale per lo Sviluppo sostenibile (SNSvS)
               
               
                  
                     (35)
                  
                        Για την αποφυγή δεκαδικών ψηφίων, το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν επηρεάζει το συνολικό κόστος κάθε μέτρου, το οποίο παραμένει ως έχει στην αίτηση που υπέβαλε η Ιταλία.
               
               
                  
                     (36)
                  
                        Η διαφορά των συνόλων οφείλεται στη στρογγυλοποίηση.
               
               
                  
                     (37)
                  
                        Federazione Italiana Lavoratori Trasporti- Confederazione Generale Italiana del Lavoro (FILT-CGIL), Federazione Italiana Trasporti-Confederazione Italiana Sindacati Lavoratori (FIT-CISL), Unione Italiana del Lavoro (UIL) – trasporti· και Unione Generale del Lavoro (UGL) - transporto aereo.
               
               
                  
                     (38)
                  
                        Agenzia Nazionale per le Politiche Attive del Lavoro (ANPAL), η ιταλική εθνική υπηρεσία για τις ενεργητικές πολιτικές απασχόλησης.
               
               
                  
                     (39)
                  
                        ΕΕ L 433Ι της 22.12.2020, σ. 11.
               
               
                  
                     (40)
                  
                        ΕΕ L 433Ι της 22.12.2020, σ. 29.
               
               
                  
                     (41)
                  
                        Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
               
               
                  
                     (42)
                  
                        ΕΕ L 153 της 3.5.2021, σ. 48.
               
               
                  
                     (43)
                  
                        ΕΕ L 433Ι της 22.12.2020, σ. 29.
               
               
                  
                     (44)
                  
                        Κανονισμός (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (ΕΕ L 433I της 22.12.2020, σ. 11).
               
               
                  
                     (45)
                  * 
                        Η ημερομηνία θα προστεθεί από το Κοινοβούλιο πριν από τη δημοσίευση στην ΕΕ.